OpenLLM-France/wikimedia huggingface dataset:
# Kore (satelitea)

Kore (grekoa: Κόρη), edo Jupiter XLIX, Jupiter planetaren satelite natural irregular bat da.

## Ezaugarri fisikoak

Kore satelite txikia da (2 km inguruko diametroa du), eta erretrogradoa. Haren beste ezaugarri asko ezezagunak dira oraindik.
Pasifaeren taldeko satelitea da: 22.800.000 km eta 24.1000.000 km arteko erradioarekin Jupiter orbitatzen duten satelite erretrogrado irregularrak dira talde horretako guztiak. Talde horretako gainerako sateliteak Pasifae, Sinope, Kalirroe, Megaklite, Autonoe, Euridome eta Esponde dira.

## Aurkikuntza

Scott Sheppard-ek gidatutako Hawaiiko Unibertsitateko astronomo-talde batek aurkitu zuen, 2003ko otsailaren 8an hartutako irudiak aztertzean. Aurkikuntzaren berri 2003ko apirilaren 3an eman zen.

## Izendapena

Kore satelite-izena mitologia grekoko Kore pertsonaian du jatorria. Kore izena Pertsefone jainkosaren beste izen bat da; Zeusen eta Demeterren alaba zen.
Hasieran, S/2003 J 14 izendapen sistematikoa eman zitzaion sateliteari; kode horrek adierazten du 2003. urtean lehen aldiz ikusitako Jupiterren hamalaugarren satelitea zela. Kore behin betiko izena 2007ko apirilaren 5ean eman zitzaion.

## Kanpo estekak

* Datuak: Q17446
* Multimedia: Kore (moon) / Q17446
# Kongestio

Kongestioa (itomena) Adabegi batek bideratu dezakeen baino informazio gehiago jasotzen edo bidali behar duenean gertatzen den egoera. Garraio-sare bateko adabegi (nodo) batek datu-pakete kopuru handia jasotzen duenean edo irteera beretik pakete ugari bidali behar duenenean adabegia itotzen da. Kasuonetan adabegia itomen egoeran dagoela esaten zaio. Itomenaren ondorioz nodo horren errendimendua okertu egiten da.

## Kongestioaren zergatiak

Irteera kanala trafiko osoa bideratzeko gai ez bada, bideratzaileak bideratu beharreko datuak bere buferretan gordetzen ditu. Paketeak bitarteko nodoaren buferretan denbora handiz baldin badaude, helburu adabegia birbidalketak (paketeak berriz bidaltzeko eskaera) eskatzen hasiko da eta honek kongestio egoera handituko du. Orduan, baliteke, bideratzaileak pakete gehiago ez onartzea, eta paketeak etorri ahala zuzenean baztertzea ez baitu lekurik paketeak biltegiratzeko.
Kongestioaren zergatiak, ondorengo hauetan laburbiltzen ditugu:
   * Datu-paketeak prozesatzeko ahalmen gutxiko adabegiak
   * Lineen banda-zabalera eskasa
   * Konmutagailuen memoria urria
Kongestioak kontrolatzeko bi ekintza nagusi ditugu:
   * Kongestioak non gertatzen diren antzemateko trafiko kopurua kontrolatu
   * Aurreko informazioaren bidez gune kongestionatuei irtenbidea eman

## Kongestioa kontrolatzeko algoritmo

Kongestioa kontrolatzeko algoritmo ezagunen artean:
   * Zulotutako ontziko algoritmoa (leaky bucket)
   * Token-ontziaren algoritmoa (Token Bucket Algorithm)
   * Itotze-paketeak (choke packets)
   * Karga-arintzea (load shedding)

## Ikus, gainera

* Kongestioa kontrolatzeko algoritmo
* IP helbide
* Bideratze-algoritmo
* Bideratzaile
* Pakete

## Kanpo estekak

* Euskaltelen webguneko telekomunikazioei buruzko hiztegiaren webgunea.
* Datuak: Q180368
# Kongestioa kontrolatzeko algoritmo

Kongestioa kontrolatzeko algoritmoak garraio-sare batean nodo batek itomen egoera ekiditeko erabiltzen diren prozedurak ditugu.

## Algoritmoak

Kongestioa kontrolatzeko algoritmoak honela sailka daitezke:
   * Irekiak: Sarearen diseinua oinarritzat dute. Behin sortuta ezin dira aldatu, hots estatikoak.
   * Itxiak: Kongestioa noiz eta non gertatzen den, kongestioa konpontzeko ahalmena duten elementuei egoeraren berri eman eta kongestioa konpontzeko ekintzak burutzen dituzte. Zikloa behin eta berriz errepikatzen dutela.
Ondoren algoritmo aipagarrienak azalduko ditugu.

### Zulotutako ontziko algoritmoa (leaky bucket)

Teknika honek datu-boladak ekiditen ditu, datuak erritmo konstantean onartuz. Sarearen eta makinaren artean dagoen interfazeari, itxaron-ilara jarriz gauzatzen da. Interfaze honek datu-pakete mugatua onartzen du, itxaron-ilara betez gero pakete berriak baztertzen dira. Beraz, trafiko-boladak ez ditu kontuan hartzen algoritmo honek.
Paketearen tamainaren arabera funtzionamendu desberdina du. Paketearen tamaina finkoa izanez gero, quanto bakoitzeko pakete bat bidaltzen da. Aldiz, tamaina aldakorreko paketetan, paketeen ordez, quanto bakoitzeko bit kopuru bat bidaltzen da. ATM eta Frame relay sareetan erabiltzen da.

### Token-ontziaren algoritmoa (Token Bucket Algorithm)

Aurreko algoritmoaren aldaera da. Aurrekoa ez bezala trafiko-boladen aurrean jokaera malguagoa du.
Algoritmo honek denbora unitate bakoitzeko (erlojuaren menpe) token delako elementuak sortzen ditu. Pakete bat bidaltzeko ezinbestekoa da token bat hartzea eta deuseztatzea. Aurreko algoritmoaren tankerako izan arren datu-boladen aurrean jokabide desberdina du.
Datu-trafikoa ez egon arren tokenak etengabe sortzen ditu bideratzaileak, ontziaren tamainara arte. Zertarako? datu-boladak datozenerako. Honela datu-paketeen bidalketa ez da etengabea, baizik eta datu-trafikoaren arabera. Benetako datu-trafikori aurre egiteko egokiagoa delarik.
Ontzia tokenez beteko balitz, tokenak deuseztatuko lirateke baina paketerik ez, zulotutako ontziko algoritmoan ez bezala.

## Ikus, gainera

* Kongestio
* Bideratze-algoritmo
* IP helbide
* Bideratzaile
* Pakete

## Kanpo estekak

* Datuak: Q12261572
# Konglomeratu

| Konglomeratu | Konglomeratu | Konglomeratu | Mineral infotaula irakurtzeko era |
| Arroka sedimentarioa ||||
Konglomeratua pikor oso larriz osatutako arroka sedimentarioa da. Pikorren tamainagatik bakoitza arroka ezberdintzat har daiteke. Pikor hauek biribilduak dira, eta angelutsuak direnean bretxa izena ematen zaio. Tamaina 2 mm baino handiagoa da.

## Motak

* Ehunduraren arabera:
** Parakonglomeratuak matrizez eutsiak diren arrokak dira. Matrize honek %15a osatzen du, eta harearen tamainakoa da.
** Ortokonglomeratuak pikorrez eutsiak dira eta batez ere 256 mm baino handiagoak diren pikorrez osatua dago, matrizea %15 baino gutxiagoa delarik.
** Matrizea guztietan desagertzen bada arroka bera desegiten da. Hala ere geroz eta matrize gehiago orduan eta ezegonkorragoa izango da.
* Klastoen konposizioaren arabera:
** Monomiktikoa edo Oligomiktikoa klasto mota bakarra duen konglomeratua da.
** Polimiktikoa klasto mota ugari dituen konglomeratua da.

## Arroka sedimentarioak

Konglomeratuak hainbat arro sedimentariotan eratzen dira:
* Ozeano hondoak: Bertan turbiditak eratzen dira. Klastoak ondo ordenaturik egoten dira, baldintza oso egonkorrak izaten dituelako.
* Itsaso azalak: Garai batetako kostaldea eratzen dute, itsasoak irabazitako eremua baita.
* Ibaiak: klasto biribil eta ordenatuez osaturiko konglomeratuak dira.
* Lur barneko eremu alubialak: Ehundura latza duten klastoez osaturiko konglomeratuak dira.
* Glaziarrak: Hauek ere klasto latzez osaturik daude.

## Adibideak

Mundu mailan badira konglomeratu formazio handien adibide ezagunak. Aipagarrienak Kataluniako Montserrat mendia, Eskoziako ekialdeko kostaldea eta Australia iparraldeko Kata Tjuta mendiak dira.

## Iruditegia

* Konglomeratua.
* Konglomeratua.
* Montserrat mendia, Katalunia.
* Dunnottar gaztelua, Eskozian.
* Kata Tjuta, Australian.

## Kanpo estekak

* Datuak: Q191704
* Multimedia: Conglomerate / Q191704
# Kongo

Kongo izenak honako esanahiak ditu:
* Kongo etnia
* Kongo ibaia, Afrikako ibai garrantzitsuenetariko bat.
Ibai honek bi estaturi izena ematen die:
* Kongoko Errepublika, kolonialismoaren garaian Kongo Frantziarra zena.
* Kongoko Errepublika Demokratikoa, lehen Zaire bezala ezagutzen zena eta kolonialismoaren garaian Kongo Belgikarra zena.
# Konfuzioren tenplua

Konfuzioren tenplua (txinera tradizionalez: 孔廟; txinera sinplifikatuz: 孔庙; pinyinez: Kǒng Miào) Qufun, Txinako Shandong probintzian dagoen Konfuzioren jatorrizko tenplua da, Asiako handiena eta ezagunena.
1994tik Konfuzioren tenplua UNESCOk Gizateriaren Ondare izendatu zuen, "Konfuzioren tenplu eta hilerria eta Kong familiaren etxea Qufun" izen kolektiboarekin. Eraikinari lotutako beste bi eraikinak Kong familiaren etxea da (txinera tradizionalez: 孔; pinyinez: Kǒng Fǔ, Konfuzioren familiaren lerro nagusiaren etxea izan zena, eta Konfuzioren hilerria, pare bat kilometro iparraldera. Hiru lekuek "hiru leku konfuzikar" izena hartzen dute.

## Kanpo estekak

* Datuak: Q339822
* Multimedia: Qufu Confucian Temple / Q339822
# Kongak

Konga (gaztelaniaz: conga edo tumbadora) perkusio musika tresna da, buru bakarreko kubatar danbor handi eta estua, afrikar jatorrikoa.
Afrikar etnia ezberdinek beti izan dituzte danborrak beraien festa erlijiosoetan eta hortik sortu zen konga.

## Motak

Hiru motako kongak daude:
* Konga (handiena)
* Tumba (tartekoa)
* Quinto (txikia)
Horretaz gain badira ere requintoa (quintoa baino txikiagoa) eta supertumba (tumba baino handiagoa)..

## Kongak musikan

Kuban badago bi musika mota nabarmen: herri musika (música popular) eta afro-kubatar musika (música afrocubana).
Herri musika son generokoa da bereziki eta bertan kongak erabiltzen dira, nahiz eta jatorrian ez ziren erabiltzen.
Afro-kubatar musikan aldiz, danborrak dira garrantzitsuenak zeren eta afrikar jatorriko jendeak osatzen du, eta nahiz eta jatorri kultural eta erlijioso ezberdinekoak izan (bantuak, kongoak, jorubak... ) eta etnia bakoitzean danbor mota ezberdinak erabili, gaur egun, dena kongekin jotzen da.
Badago beste genero bat oso garrantzitsua Matanzasen gehien bat: Rumba. Rumban ere oso garrantzitsuak dira kongak.

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q270200
* Multimedia: Congas / Q270200
# Konglomeratzaile

Konglomeratzaile, erreakzio kimikoak medio, material bat edo gehiagoren zatiak lotzeko gaitasuna duen materialari deitzen zaio.
Eraikuntzan zementua, igeltsua eta karea dira konglomeratzaile ezagun eta erabilienak. Urarekin nahasten direnean pasta bat sortzen da. Pasta hori sortzeko konglomeratzaile bat erabiltzen denean konglomeratzailearen izena ematen zaio pastari, zementu pasta adibidez. Konglomeratzaile bat edo gehiagoz eginiko pasta bada pasta konposatua deitzen zaio.

## Motak

Hiru mota daude:
* Aireko konglomeratzaileak: Soilik airearekin kontaktuan daudelarik gogortu litezke.
* Konglomeratzaile hidraulikoak: Airearekin kontaktuan edo uraren azpian daudelarik gogortu litezke.
* Pozzolana-konglomeratzaileak: Hartze prozesua gerta dadin, ura ez ezik katalizatzaile edo eragile bat behar da, hidraulikoetan ez bezala.

## Konglomeratzaileak
### Eraikuntza

* Igeltsua
* Zementua
* Karea

## Ikus, gainera

* Aglomeratzaile

## Kanpo estekak

* Datuak: Q3321361
# Kong Hee-yong

    Hau korear izena da, abizena Kong du.
Kong Hee-yong (Hangul: 공희용; Daejeon, 1996ko abenduaren 11) badmintonen, binakako emakumezkoen modalitatean, lehiatzen den hegokorearra da. 2020ko Udako Olinpiar Jokoetan, esku hartu zuen: Tokio 2020an (Tokio), eta brontzezko domina lortu zuen binakako emakumezkoen modalitatean Kim So-yeong lagun zuela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Binakakoa, emakumezkoa |
| Asiako Txapelketa ||||
| Urtea | Lekua | Domina | Kategoria |
| 2018 | Wuhan Txina | 03 ! | Binakakoa, emakumezkoa |
| 2020 | Manila Filipinak | 02 ! | Taldeka, emakumezkoa |

## Erreferentziak

* ↑ "Kong Hee-yong" olympedia.org. (Ingelesez)
* ↑ "Kong Hee-yong" BWFren datu-basea.(Ingelesez)

## Kanpo estekak

* Datuak: Q27044898
# Komedia negar-eragile

Komedia negar-eragilea edo negar-komedia (frantsesez: comédie larmoyante) azpigenero dramatiko bat da. Komedia negar-eragileak teoria neoklasizistaren oinarrizko printzipioak hausten zituen, baina frantziar modeloen prestigioak neoklasiko zurrunenek ere onartzea eragin zuen.
Istorio paralelo ugari daude, eta gertakarietara jotzen da. Ohiko narrazio-baliabideak erabiltzen trebeak diren egileak dira: istorio korapilatsuak, txoriburu gazteak nahasitako neska apalak, gutxiagora etorritako aberatsak, bihotz oneko pobreak, ezkontzako desleialtasunak, seme-alaben arteko maitasuna, eta dena topiko batzuetan bilduta (kasualitateak, errekonozimenduak), beren buruengan eragozpenak ez direnak, nahiz eta haien gehiegizko erabilera kritikatu zen. Pertsonaiek ez dute giza sakonera eta sakontasuna ematen dien nortasun sendo eta zehatzik, ekintza sentimentalera kondenatutako izakiak baino ez dira.

## Erreferentziak

* ↑ Euskalterm: [Hiztegi terminologikoa] [2003]

## Kanpo estekak

* Datuak: Q1753972
# Komatxo

Komatxoak, halaber aipu-markak, esaldi bat edo haren atal bat mugatzen duten eta binaka doazen puntuazio zeinuak dira: lehena tartea irekitzeko erabiltzen da eta bigarrena, ixteko.
Hainbat itxura dituzte:
* « frantsesez »
* »alemanez«
* »suedieraz (liburuetan)»
* ‹ frantsesez (niché) ›
* ›alemanez (niché)‹
* “ingelesez (AEBetan)”,
* „alemanez“
* ”suedieraz”
* ‘ingelesez (Erresuma Batuan)’
* ‚alemanez (niché)‘
* 「japonieraz」
* "informatikoa" (aipu bikoitza)
* 'informatikoa' (aipua)
* `informatikoa`
* <informatikoa>
Europar Batasuneko dokumentuen idazketa kodeak komatxoei buruzko hiru mailok xedatuta dauzka: («…“…‘…’…”…»):

# Paperean, «Norbaitek galdetu zuen “Nork oihukatu du ‘Jainko maitea!’?”.» idatzi dute.

* beltzez: aipuak dauzkan esaldi nagusia (Paperean [...] idatzi dute.),
* letra etzanaz eta beltzez: 1. mailako aipua («Norbaitek [...] galdetu zuen».),
* azpimarratua: 2. mailako aipua ("Nork oihukatu du [...]?"), eta
* letra biribilaz: 3. mailako aipua ('Jainko maitea!').

## Erabilpena

Egoerotan erabiltzen dira:
* aipuetarako,
* gutxi erabilitako hitzak nabarmentzeko, adibidez, atzerriko hizkuntzetako ezohiko hitzak edo atzerriko hitz guztiak; hala ere, letra etzana hobesten da,
* bestelako adiera duten hitzak adierazteko: afektibitatea, ironia, adibidez,
* balio adierazgarriko hitz edo esamoldeak nabarmentzeko, kasu horretan letra beltza gomendatzen bada ere,
* lanen izenburuetarako, eta
* inoren hizkera adierazteko, estilo zuzeneko marraz aurkeztea hobesten den arren.

## Kanpo estekak

* Datuak: Q8043
* Multimedia: Quotation marks / Q8043
# Komańcza udalerria

Komańcza Poloniako Behe Karpatoetako voivoderriko landa-udalerri bat da, Sanok barrutian kokatuta. 387,7 km²ko azalera du eta 2017ko datuen arabera 4676 biztanle zituen.

## Kanpo estekak

* Udalaren webgunea
* Datuak: Q2326165
* Multimedia: Gmina Komańcza / Q2326165
ieaBehe Karpatoetako voivoderriko udalerriak :
# Kombatita

Kombatita fosfato motako minerala da.

## Ezaugarriak

Kombatita fosfato mineralaren formula kimikoa hau da: ${\ce {Pb14(VO4)2O9Cl4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Kombatite: Mineral information, data and localities.» www.mindat.org (Noiz kontsultatua: 12-05-2019).
# Komedia dramatiko

    Ez nahasi Tragikomediarekin.
Komedia dramatikoa komediaren ezaugarriak helburu dramatikoekin erabiltzen dituen telebista eta zinema generoa da. Eszena umoristiko eta dramatikoen artean txandakatze neurtu bat izan behar da.

## Kanpo estekak

* Datuak: Q859369
* Multimedia: Comedy-drama films / Q859369
# Komedia erromantiko

Komedia erromantikoa komedia eta film erromantikoen arteko azpigeneroa da. Normalean, denbora-pasako filmak dira.

## Argumentuak

Komedia erromantiko baten oinarrizko argumentua printzipioz elkarrekin ibiltzeko prest ez dauden pertsonen historia da. Bi pertsona horien arteko hasierako harremana umorez betetiko gertaerekin lotuta dago. Nahiz eta haien arteko erakartasuna nabaria izan da, beste tarteko faktoreak direla eta, (esaterako beste pertsona bat, maila sozialeko oztopoak, e.a.) elkar urruntzeko kondenaturik daude. Une batean bestearen beharrez konturatzen dira eta izugarrizko lanak eta oztopoak gainditu ondoren, azkenik amaiera zoriontsua lortzen dute.
Eskema honen gainean aldaketa asko ematen dira baina funtsean hasieran ezinezkoa ematen duen bikotea azkenean elkartzen dira. Baina ez: esaterako, My Best Friend's Wedding (1997) filmean amaieran pertsonaia nagusiak ez dira elkartzen. Baina ez da ohikoena.

## Azpigeneroaren jatorria

Komedia erromantikoa filma izan aurretik ezaguna zen. Adibidez, William Shakespeareren antzezlan batzuek eskema hori jarraitzen dute: Much ado about Nothing eta Uda-gau bateko ametsa film mota honen aurrekariak dira.

## Komedia erromantiko ezagun batzuk
### Euskal Herria

* Maité (1994)
* Kutsidazu bidea, Ixabel (2006)

### Ameriketako Estatu Batuak

* It Happened One Night (1934)
* Roman Holiday (1953)
* Sabrina (1954)
* Irma la Douce (1963)
* Annie Hall (1977)
* Tootsie (1982)
* When Harry Met Sally... (1989)
* Pretty Woman (1990)

### Frantzia

* Les Parapluies de Cherbourg (1964)
* Amélie (2001)
* L'Auberge espagnole (2002)

### Erresuma Batua

* Four Weddings and a Funeral (1994)
* Bridget Jones's Diary (2001)

### Espainia

* Amo tu cama rica (1992)
* Bon appétit (2010)

## Ikus, gainera

* Aldameneko neska

## Kanpo loturak

* (Frantsesez):Komedia erromantikoetaz espezializatutako webgunea.
* (Gaztelaniaz):10 komedia erromantiko onenak.
* (Gaztelaniaz):IMDb-ek hobeto baloratutako hogei komedia erromantikoak.
* Datuak: Q860626
# Komedia musikal

Komedia musikala argumentu sinpleak adierazten dituen ekoizpen musikala da, non ekitaldi instrumental eta komikoak txandakatzen diren. Komedia musikala antzerki musikalaren aldaera bat da, batez ere komediara bideratzen dena, bere jatorriak nagusiki XVI. mendeko Commedia dell'arte delakoan ezarrita daudelarik.

## Zineman

* The Cock-Eyed World (1929).
* Words and Music (1929).
* In Gay Madrid (1930).
* Children of Pleasure (1930).
* Chasing Rainbows (1930).
* Indiscreet (1931).
* Delicious (1931).
* Top Hat (1935).
* Pot o' Gold (1941).
* You Were Never Lovelier (1942).
* Cover Girl (1944).
* Easy to Wed (1946).
* It Happened in Brooklyn (1947).
* Copacabana (1947).
* Down to Earth (1947).
* Neptune's Daughter (1949)
* Singin' in the Rain (1952).
* Gentlemen Prefer Blondes (1953).
* Call Me Madam (1953).
* Easy to Love (1953).
* White Christmas (1954).
* Blue Hawaii (1961).
* Girls! Girls! Girls! (1962).
* Viva Las Vegas (1964).
* The Rocky Horror Picture Show (1975).
* Rock 'n' Roll High School (1979).
* The Muppet Movie (1979).
* Can't Stop the Music (1980).
* Victor Victoria (1982).
* The Little Mermaid (1989)
* Aladdin (1992)
* Mamma Mia! (2001)
* Hedwig and the Angry Inch (2001).
* Romance & Cigarettes (2005).
* Enchanted (2007).
* Young Frankenstein (2007).
* The Muppets (2011)
* Moana (2016)
* La La Land (2016)
* The Greatest Showman (2017)

## Erreferentziak

* ↑ Euskalterm: [Hiztegi terminologikoa] [2003]

## Kanpo estekak

* Datuak: Q1548170
# Komediante

Komediante edo umorista publikoari entretenitu nahi dion aktorea da; horretarako ikusleek barre egin arazten saiatzen da. Helburu horrekin txantxak egiten ditu, egoera komikoak antzezten ditu edo bakarrizketa umoretsuak antzezten ditu. Komediante eta pailazo antean dagoen desberdintasuna nagusia janzkeran datza. Pailazoa oso margotuta agertzen da eta haren janzkera nabarmena da. Komedianteak, ordea, janzkera nahiko arrunta darama eta haren umorearen oinarria mintzaeran dago. Beste desberdinatasuna komediante eta komiko artekoena da; Ed Wynn komediantearen ahoan jarri da esaldi hau: "A comedian is not a man who says funny things. A comedian is one who says things funny" (Komediante batek gauza barregarriak esaten ditu eta komiko batek gauza barregarriak egiten ditu).

## Komediante ospetsuak

* Charlie Chaplin
* Stan Laurel
* Bob Hope
* Marx anaiak
* Cantinflas
* Roberto Gómez Bolaños Chespirito
* Ed Wynn
* Andy Kaufman
* Franco Escamilla
* Alexei Sayle
* Malcolm Hardee
* Tommy Tiernan
* Bill Maher
* George Carlin
* Jim Carrey
* Rowan Atkinson

## Komedianteak Euskal Herrian

* Anjel Alkain
* Alazne Etxeberria
* Aitziber Garmendia
* Óscar Terol
* Aitor Gabilondo

## Komediante jaialdiak

Asko dira mundu osoan. Hauek dira agian ezagunenak:
* Just for Laughs Montrealen
* Edinburgh Fringe Edinburgon
* Melbourne Comedy Festival, Melbournen (Australia)

## Erreferentziak

* ↑ https://web.archive.org/web/20080316092036/http://www.bartleby.com/63/93/8993.html

## Ikus, gainera

* Pailazo

## Kanpo loturak

* (Gaztelaniaz):20 komediante onenen zerrenda.
# Josettekia mendizabali

Josettekia mendizabali Leiodidae familiako Josettekia generoko kakalardo espezie bat da, Nafarroa/Gipuzkoako kobazuloetan bizi dena. Candido Bolivar Pieltain bioespeleologoak deskribatu zuen, generoarekin batera, 1921ean.

## Erreferentziak

* ↑ Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed). (2019). Species 2000 & ITIS Catalogue of Life: 2019 Annual Checklist.. Species 2000: Naturalis, Leiden, the Netherlands. ISSN 2405-884X. TaxonID: 53255590.
* ↑ Newton A.F. (2019). StaphBase: Staphyliniformia world catalog database (version Nov 2018). In: Species 2000 & ITIS Catalogue of Life, 2019 Annual Checklist (Roskov Y., Ower G., Orrell T., Nicolson D., Bailly N., Kirk P.M., Bourgoin T., DeWalt R.E., Decock W., Nieukerken E. van, Zarucchi J., Penev L., eds.). Digital resource at www.catalogueoflife.org/annual-checklist/2019. Species 2000: Naturalis, Leiden, the Netherlands. ISSN 2405-884X.
* ↑ SALGADO COSTAS, José María. FRESNEDA GASPAR, Javier. 2023. Coleópteros, insectos con estuche. Pp:413-470. In: Sendra A (Coord.) 2023. Habitantes de la oscuridad: Fauna ibero-balear de las cuevas. Ed. Sociedad Entomológica Aragonesa.
* ↑ Bolívar y Pieltain, C. (1921) Silphidae, pp. 524-539. In Bolívar y Pieltain, C. & R. Jeannel. Coleópteros cavernícolas nuevos de las provincias vascas, pp. 509-539. In: Real Sociedad Española de Historia Natural, Tomo extraordinario, publicado con motivo del 50.º aniversario de su +, Madrid. xix + 575 pp.

## Kanpo estekak

* Datuak: Q50719529
# Josetxo Anitua

Josetxo Anitua Aranzabal (Eibar, 1964ko uztailaren 20a - Bilbo, 2008ko apirilaren 22a) hainbat rock taldetako kide izan zen 80. eta 90. hamarkadetan; hain zuzen ere, La Logia, La tercera en Discordia, Jugos de otros, Cancer Moon eta, 2005etik aurrera, Josetxo Grieta.
Bilboko Alde Zaharreko lehenengo "Loreak Mendian" jantzi denda sortu zuen 90. hamarkadaren erdialdean, eta Bilboko Kafe Antzokiko DJ izan zen 11 urtez.

## Diskografia
### Jugos de Otros

* Salón Xanadu II abestia (1987)

### Cancer Moon

* 12 Stereo surgery mistakes cassette (1989)
* Hunted by the snake CD/LP (1990, Polar Records)
* Cruella Devil + Fame of Glory ("The Worst Around comp" 1990, Romilar-D)
* Look out ("Beatnick Fly comp" 1991, Munster records / Muga)
* Flock, colibri, oil LP (1992, Munster Records)
* Lurker ("Navidades Furiosas comp" 1993, La Fábrica Magnética)
* TV tape cassette (1994)
* Moor room LP (1994, Radiation Records)
* Cancer Moon 7-inch single (1994, Goo Records)

### Josetxo Grieta

* Reminder of a Precious Life CDr (2006, Audiobot)
* Euskal Semea CD (2006, w.m.o/r)
* Sonrisas vendo, Donde nos llevan! CDr (2008, Taumaturgia)
* The art of distraction LP (2008, Ozono Kids)

### Akauzazte

* Azalberritan CD (2004, Cia. de Sueños Ilimitada)

### Atom Rhumba

* Con Tura Satana y Damo Suzuki Hormonal Riot CD/LP (1997, Munster Records)
* Gone-Remix Maxi (2004, Munster Records)

### Josetxo Anitua & Atom Rhumba

* Anitua & Rhumba CD (2005, Noizpop recordings)

### Solo / bakarrik

* Cry behind the loop ogg (2006, Desetxea)
* Reminder-Dreader than Dread - La Grieta remix ogg (2006, w.m.o/r)

## Kanpo estekak

* Cancer Moon
* Josetxo Grieta
* Jugos de Otros
* Ruta 66 Cancer Moon buruz
* 2007 urtean Rafa García Morenok egindako elkarrizketa
* Argiako web elkarrizketa 2007
* Josetxo Grieta zuzenean Artelekun 2006, bideoa
* Josetxo Grietak Artelekun 2006an egindako kontzertuko argazkiak
* Cancer Moon taldearen 1992ko bideo bat
* Bere heriotzari buruzko artikulua Berria egunkarian
* Atrapados por la serpiente, Josetxo Anituaren eta Cancer Moonen gaineko dokumentalaz kritika zinea.eus atarian
* Datuak: Q3394159